~ તો ગેમ ઓફ થ્રોન્સની કહાનીમાં ખાલનું શું કામ છે ? પોતાના 40,000 રેસકોર્સ રાઈડર્સ સાથે ખાલ ઘાસવાળી મરૂભૂમિમાં ભટકતો હોય છે, ત્યાં બીજી તરફ વાયસેરી ટારગેરિયન્સ પોતાની બહેનના સ્તનને હાથમાં પકડી દબાવે છે. જેથી તે યુવાન થઈ ગઈ છે તેનો નમૂનો તેને મળે. એક એવું વસ્ત્ર તેને પહેરવા માટે આપાય છે, જેની આરપાર શરીરના કામુક અંગો દેખાય. કારણ કે બહેનને જોવા માટે ભાવી સાળાશ્રી ખાલ દ્રોગો આવવાના છે. અને ખાલને જો આ સ્ત્રી પસંદ ન આવે તો ત્યાંજ બધાની લાશો પડી જાય. ટારગેરિયન્સ પાસે પોતાનો મક્સત છે, જેમ ગેમ ઓફ થ્રોનના તમામ કેરેક્ટર્સ પાસે છે. ટારગેરિયન્સ ગેમ ઓફ થ્રોન મેળવવા માંગે છે. ઘર વાપસી કરવા માંગે છે. અને એ ગાદી તેને આપી શકે માત્ર અને માત્ર ખાલની હિંસક ફૌજ. જો ખાલની હિંસક ફૌજ જેમાં 40,000 ઘોડેસવારો છે, તે હુમલો કરે તો ગાદી મેળવી શકાય. આ માટે બહેનની આહુતી આપતા તે ખચકાતો નથી. આખરે ખાલ પોતાના પાંચ ઘોડેસવારો સાથે ટારગેરિયન્સની બહેન ડિનેરિયસને જોવા આવે છે અને પ્રથમ નજરે જ ખાલને સેક્સ માટેનો તારામૈત્રક થઈ જાય છે. ખાલ વિવાહ કરવા માંગે છે, પણ ડિનેરિયસની ના હોય છે. પોતાના ભાઈના કારણે તે ખાલને હા કહે છે. ખાલ સાથે તેના લગ્ન થાય છે, જ્યાં ભેટમાં તેને ડ્રેગનના ત્રણ ઈંડા મળે છે. સિઝન વનની છેલ્લે સુધી તમામ કલાકારો બોલ્યા કરે છે કે, ડ્રેગન હવે નથી રહ્યા. પણ તેમના અચેતન મનને શું ખબર કે ડિનેરિયસે તેને પોતાની આગથી જીવીત કર્યા છે.